कमरे में मिला वृद्ध का शव, सोने-चांदी के जेवरात एफडी गायब
अजमेर| अलवरगेट गुरुद्वारा के निकट रहने वाले वृद्ध की संदिग्ध परिस्थितियों में मौत हो गई। वृद्ध का शव कमरे में मिला, उसके मुंह से खून बह रहा था और कमरे का सामान बिखरा था। कमरे में बॉक्स का ताला टूटा मिला है, मृतक के परिजनों के अनुसार बाॅक्स में से करीब डेढ़ किलो चांदी करीब दो लाख रुपए कीमत के सोने के जेवरात बैंक एफडी गायब है। कमरे में एक मोबाइल फोन भी मिला है, इस पर किसी सलमा नामक महिला की ओर से करीब 18 कॉल भी दर्ज हैं। सूचना पर अलवर गेट थाना पुलिस ने घटनास्थल का मुआयना किया, शव को पोस्टमार्टम के लिए जेएलएन अस्पताल पहुंचाया गया है। प्रारंभिक तौर पर मामला हत्या और लूट का माना जा रहा है।
अलवर गेट गुरुद्वारे के निकट कमरे में अकेले रहने वाले 70 वर्षीय मोहम्मद नूर का शव बुधवार रात करीब आठ बजे उसके परिजनों ने कमरे में देखा। पोते वसीम ने बताया कि दादा कमरे में अकेले रहते थे। रोजाना दादा नगरा स्थित घर से दोपहर में भोजन लाते थे, बुधवार को घर नहीं आए तो रात करीब आठ बजे वह उनके खुद कमरे पर पहुंचा, जहां मोहम्मद नूर का शव पलंग पर पड़ा था। मुंह से खून बह रहा था। कमरे में रखे बाॅक्स के ताले टूटे हुए थे और उसमें से सोने-चांदी जेवर बैंक एफडी गायब थी। कमरे में एक अज्ञात व्यक्ति का मोबाइल फोन भी मिला। इसके नंबर से संपर्क करने पर सलमा नामक महिला से बातचीत हो रही है। अलवर गेट थाना प्रभारी दिनेश जीवनानी ने मय दल के घटनास्थल का मुआयना किया। गुरुवार को शव का पोस्टमार्टम कराया जाएगा।
मोहम्मद नूर। (फाइल फोटो)
कमरे का मुआयना करती पुलिस।
पुलिस प्रारंभिक तौर पर मान रही है लूट हत्या का मामला
hin_Deva hin_Deva hin_Deva mai_Deva hin_Deva hin_Deva